proxectonos/corpus_dominio_legal_administrativo_tmp huggingface dataset:
30/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27780. Recheo

CLAVE: DH W.15.27780 D. Pedro Espada Otero con CIF XXXXXXXXX, e con enderezo en Lugar de Casal, nº 10, Ois.15316 Coiros. Solicita AUTORIZACIÓN para recheo, na zona de Dominio Público Hidráulico e policía do río Abeleira, no lugar de Casa de Mella, na parroquia de Piadela, no T. M. de Betanzos. As obras solicitadas consisten, no recheo de parcela e canalización al aire de regato e construcciónn de dous pasos para maquinaria agrícola. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de xullo do 2010. O xefe de servicio de autorizacións e Concesións da Zona Galicia Norte Asdo. Nestor Rodríguez Arias.
30/07/2010 | Administración LocalMunicipal
Monfero
Lista provisional de aspirantes admitidos praza administrativo promoción interna

RESOLUCIÓN DA ALCALDÍA 158/2010 Unha vez finalizado o prazo de presentación de instancias para tomar parte no proceso selectivo, para a provisión en propiedade de 1 praza de administrativo, correspondente á convocatoria específica publicada no BOP n°. 31 do 17-02-2010 e no n° 76 de 26-04-2010, no DOG n°. 107 do 08-06-2010 e no BOE n° 126 do 24-05-2010, esta Alcaldía, en virtude das facultades conferidas pola lexislación vixente: RESOLVE: PRIMEIRO.- Aproba-la seguinte lista provisional de aspirantes admitidos/as e excluídos/as para a provisión de 1 praza de administrativo. A) ADMITIDOS/AS: B) EXCLUÍDOS/AS: ningún/ha. A inclusión dos/as aspirantes na lista de admitidos non supón, en ningún caso, o recoñecemento por parte desta Administración municipal de que estes/as reúnen os requisitos esixidos para ser nomeados/as funcionarios/as de carreira, requisitos que deberán acreditarse con posterioridade. SEGUNDO.- Outorgar un prazo de 10 días, para os efectos de reclamacións, contados a partir do seguinte á inserción desta resolución no BOP. TERCEIRO.- Publicar esta resolución no BOP, no taboleiro de anuncios e na páxina web do concello (www.concellodemonfero.com). Monfero, 6 de xullo de 2010. O Alcalde En funcións, Asdo. Andrés B. garcía Vázquez.
30/07/2010 | Administración LocalMunicipal
Melide
Corrección de erros padróns fiscais

Logo de se advertir un erro no anuncio de aprobación de padróns fiscais, publicado polo Concello de Melide no BOP núm.125, do 7/06/2010, procédese á seguinte CORRECCIÓN DE ERROS: Onde di: […] “A Xunta de Goberno Local deste concello nas sesións de 12/05/2010 e de 27/05/2010 aprobou respectivamente os seguintes padróns fiscais” […] Debe dicir: […] “A Xunta de Goberno Local deste concello nas sesións de 12/05/2010 e de 26/05/2010 aprobou respectivamente os seguintes padróns fiscais” […] Melide, 20 de xullo de 2010 A alcaldesa María Socorro Cea Vázquez
14/07/2010 | Administración LocalMunicipal
Cedeira
Exposición pública da conta xeral 2009

En cumprimento de canto dispón o artigo 212 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en sesión celebrado o 29 de xuño de 2010, exponse ao público a conta xeral do Concello de Cedeira e da Fundación Gerardo Villabrille correspondente ó exercicio 2009 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Cedeira, 05 de xullo de 2010. O alcalde Jose Luis Vergara Rey
14/07/2010 | Administración LocalMunicipal
Porto do Son
Adxudicación provisional do contrato de obras: rede inalámbrica municipal Wimax

Por acordo da Xunta de Goberno Local adoptado en Sesión Extraordinaria de data de 06/07/2010 aprobouse a adxudicación provisional do contrato de OBRAS: REDE INALÁMBRICA MUNICIPAL WIMAX DO CONCELLO DE PORTO DO SON, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: REDE INALÁMBRICA MUNICIPAL WIMAX DO CONCELLO DE PORTO DO SON 4. Procedemento: Negociado con publicidade.5. Tramitación: Urxente.6. Prezo do contrato: 382.799,99 € IVE engadido.7. Adxudicación Provisional: a. Adxudicatario: BT ESPAÑA COMPAÑÍA DE SERVICIOS GLOBALES DE TELECOMUNICACIONES SAU b. Data: 06/07/2010. c. Importe de Adxudicación: 382.220,00 € IVE engadido, que se desglosa en: i. Valor estimado de: 329.500,00 € ii. IVE: 57.720,00 €. Porto do Son, a 07 de xullo de 2010. O ALCALDE-PRESIDENTE Asdo. D. Xoán Pastor Rodríguez Santamaría.
14/07/2010 | Administración LocalMunicipal
Cariño
Aprobación definitiva do orzamento para 2010 e cadro de persoal

EDICTO Tendo sido aprobado inicialmente polo Pleno deste Concello o presuposto municipal para o exercicio económico de 2010, por acordo adoptado en sesión celebrada o 28 de maio de 2010, agora elevado a definitivo por acordo plenario de data 9 de xullo de 2010, no que ademais se resolveron as alegacións presentadas no prazo de exposición ao público. Dando cumprimento ao que dispón o artigo 169.3 do Texto Refundido da Lei Reguladora das Facendas Locais, faise público que dito Presuposto ascende, no seu estado de GASTOS, á cantidade de TRES MILLÓNS DOUSCENTOS TRES MIL DOUSCENTOS OITENTA E SETE EUROS E TRINTA E CATRO CÉNTIMOS (3.203.287,34 €) e o estado de Ingresos a TRES MILLÓNS DOUSCENTOS TRINTA E TRES MIL OITOCENTOS VINTE E NOVE EUROS E VINTE E DOUS CÉNTIMOS (3.233.829,22 €), asignándose a cada un dos capítulos as seguintes cantidades: ESTADO DE GASTOS ESTADO DE INGRESOS Na citada sesión, tamén se acordou aprobar a plantilla desta Corporación que, consonte co disposto no artigo 127 do Real Decreto Lexislativo 781/1986, de 18 de abril, se reproduce de seguido: FUNCIONARIOS PERSOAL LABORAL Cariño, 09 de xullo de 2010. O ALCALDE ASDO. JOSÉ LUIS ARMADA CASTRO
14/07/2010 | Administración LocalMunicipal
Mugardos
Adxudicación provisional á empresa Begasucegsa da obra de “Abastecemento de auga o Lodairo”. Incluída no pos adicional 2009 da Excma. Deputación Provincial da Coruña. Concello de Mugardos

De acordo co establecido no prego-tipo de cláusulas administrativas particulares que haberán de rexer para a contratación mediante procedemento negociado da obra que figuran deseguido, comprendida no P. O. S. ADICIONAL 2009 da Exma. Deputación Provincial de A Coruña, a través do presente anuncio dase conta da adxudicación provisional acordada por este Concello en sesión ordinaria da Xunta de Goberno Local realizada o día 01.07.2010 Obra: “ABASTECEMENTO DE AUGA Ó LODAIRO” Empresa adxudicataria: BEGASUCEGSA Importe adxudicación: A) Prezo sen I. V. E.: 57.167,10 € B) I. V. E.: 9.146,74 € C) Total (A + B): 66.313,84 € Mugardos, 5 de xullo de 2010. O ALCALDE Asdo. Xosé Fernández Barcia
14/07/2010 | Administración LocalMunicipal
Cabana de Bergantiños
Aprobación inicial e exposición pública do padrón do lixo

ANUNCIO Por resolución da Alcaldía n.º 520/2010, do 6 de xullo de 2010, acordouse aprobar inicialmente o padrón municipal de recollida domiciliaria de lixo correspondente ó exercicio 2010, que consta de 1.972 contribuíntes e ascende ó importe de CENTO SETE MIL OITOCENTOS CORENTA E NOVE EUROS (107.849,00 €). O que se fai público para que no prazo de 30 días, contados a partir do seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Cabana de Bergantiños, 9 de xullo de 2010. O alcalde Asdo. José Muíño Domínguez
14/07/2010 | Administración LocalMunicipal
Ferrol
Persoal
Oferta de emprego público parcial 2010

ANUNCIO Oferta de emprego público parcial correspondente ao ano 2010, aprobada por resolución de data do 30/06/2010 da concelleira coordinadora delegada da Área de Recursos Humanos e Organización Interna, mediante delegación conferida por resolución do alcalde de data 30/10/2008 (BOP 01/12/2008). Ferrol, O alcalde Vicente Irisarri Castro
14/07/2010 | Administración LocalMunicipal
Teo
Aprobación provisional modificación ordenanza fiscal

Téndose aprobado provisionalmente a 2ª modificación da Ordenanza Fiscal Reguladora da Taxa por entrada de vehículos a través das beirarrúas, reserva da vía pública para aparcado exclusivo, carga e descarga de mercadorías, mediante acordo do Pleno da Corporación de data 30/06/2010, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 1 de xullo de 2010. O ALCALDE Martiño Noriega Sánchez
14/07/2010 | Administración LocalMunicipal
Touro
Publicación anuncio modificación de créditos 1/2010

Aprobado inicialmente polo Pleno da Corporación do dia 30 de xuño de 2009, o expediente de modifiación de créditos núm.1/2010, dentro do vixente presuposto municipal por un importe de 437.600 EUROS (catrocentos trinta e sete mil seiscentos euros) en cumprimento do disposto no artigo 177 do R. D. L.2/2004 do 5 de marzo, exponse o público, polo prazo de quince días hábiles, na Secretaría do Concello, que empezará a contarse desde o día seguinte ó da publicación do presente edicto no BOP, co fín de que poidan formularse as reclamacións que se consideren pertinentes, que deberán dirixirse ó Sr. alcalde-presidente do Concello. Touro, 2 de xullo de 2009 O Alcalde, Asdo: Ignacio Codesido Barreiro
14/07/2010 | Administración LocalMunicipal
Teo
Aprobación inicial da modificación da Ordenanza xeral municipal sobre tráfico, vehículos a motor e seguridade vial

Anuncio de información pública da Ordenanza xeral municipal sobre tráfico, vehículos a motor e seguridade vial do Concello de Teo. O Pleno municipal, na sesión ordinaria celebrado o día 30 de xuño do 2010, acordou aprobar inicialmente a modificación da Ordenanza xeral municipal sobre tráfico, vehículos a motor e seguridade vial do Concello de Teo, quedando a mesma redactada segundo o modelo enviado pola Tesourería Provincial da Deputación da Coruña, para adaptala ás modificacións operadas pola Lei 18/2009, de 23 de noviembre, pola que se modifica o texto articulado da Lei sobre Tráfico, Circulación de Vehículos a Motor e Seguridad Vial, aprobado polo Real Decreto Lexislativo 339/1990, de 2 de marzo, en materia sancionadora. Ao obxecto de dar cumprimento ao artigo 49 da Lei 7/1985, de 2 de abril, sométese o expediente a información pública mediante anuncio no Boletín Oficial da Provincia e no taboleiro de anuncios do Concello durante 30 días, contados a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as alegacións que estimen oportunas, podendo ser consultado o expediente na Secretaría do Concello de Teo. En Teo, a 01 de xullo de 2010. O alcalde Martiño Noriega Sánchez
14/07/2010 | Administración LocalMunicipal
Cee
Aprobación inicial Ordenanza reguladora xeral municipal sobre tráfico, circulación de vehículos a motor e seguridade vial

O Pleno deste Concello, na sesión ordinaria realizada o día 25 de xuño de 2010, acordou aprobar inicialmente a Ordenanza regulada Xeral Municipal sobre Tráfico, Circulación de vehículos a motor e seguridade viaria. Segundo o disposto no artigo 49 da Lei 7/1985, de 2 de abril, sométese o dito acordo a información pública e audiencia aos interesados polo prazo de trinta días hábiles, a contar dende o seguinte á publicación deste anuncio no Boletín oficial da provincia, para os efectos de presentación de reclamacións e suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo ata entón provisional. Cee, 6 de xullo de 2010 O ALCALDE Ramón Vigo Sambade
14/07/2010 | Administración LocalMunicipal
Sobrado
Padron fiscal recollida de lixo 2010

Pola Xunta de Goberno Local, con data 21 de xuño de 2010, acordouse aprobar inicialmente o Padrón fiscal da taxa de recollida de lixo correspondente ó exercicio 2010, o que se fai público para que no prazo de vinte días contados a partir do seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado periodo, o acordo elevarase automáticamente a definitivo. Sobrado, 5 de xullo de 2010 O Alcalde, Asdº.- Mohtar Tatiana Elizabeth Torijas Deliu
14/07/2010 | Administración LocalMunicipal
Teo
Exposición pública Act.4/10

Dª. CHAFKI CSIBI, THANIA NANCY FABIOLA/NIF: XXXXXXXXX (expte.4/10), solicita licenza para o establecemento dunha PEIXERÍA-FROITERÍA, a emprazar na parroquia de Lucí, Travesia de Ramallosa, deste municipio. De conformidade co disposto no artigo 86 da Lei 30/1992, de 26 de novembro, de réxime xurídico das administración públicas e do procedemento administrativo común, o expediente sométese a información pública polo prazo de vinte días, condados dende o seguinte a inserción do presente edicto no Boletín Oficial da Provincia. As persoas interesadas poderán examina-lo expediente no Departamento de Urbanismo do Concello en horario de oficina e, de se-lo caso, formular por escrito as reclamacións ou observacións que estimen oportunas. Teo, 1 de xullo de 2010. O alcalde. Martiño Noriega Sánchez
14/07/2010 | Administración LocalMunicipal
Teo
Exposición primeira da modificación do orzamento municipal 2010

EDICTO Téndose aprobado polo Pleno do Concello a primeira modificación do orzamento municipal para o exercicio 2010, nos apartados do anexo de persoal e bases de execución, en sesión ordinaria do 30/06/2010, en cumprimento do disposto no artigo 169 do RDL 2/2004, de 5 de marzo, expónse ao público na Secretaría do Concello, por prazo de quince días hábiles, que comenzará a contar dende o día seguinte ó da inserción do presente edicto no Boletín Oficial da Provincia, a fin de que durante o mesmo os interesados poidan formular as reclamacións que se consideren oportunas. Teo, 1 de xullo de 2010. O ALCALDE Martiño Noriega Sánchez
14/07/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación do Plan de vías provinciais 2010, cuarta fase

ANUNCIO A Exma. Deputación da Coruña, en sesión celebrada o 25 de XUÑO de 2010, aprobou o PLAN DE VÍAS PROVINCIAIS 2010, CUARTA FASE, integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 7-7-2010. O PRESIDENTE O SECRETARIO Asdo.: Salvador Fernández Moreda Asdo.: José Luis Almau Supervía
14/07/2010 | Administración LocalMunicipal
Ferrol
Persoal
Acordo plenario do 24.6.2010 de execución de sentenza tesoureira

ANUNCIO O Concello Pleno, na sesión celebrada o pasado 24/06/2010, acordou modificar a relación de postos de traballo (RPT) no sentido de fixar un novo valor do complemento específico do posto de tesoureiro/a na cantidade de 2.125,70 €, en cumprimento da sentenza dictada polo Tribunal Superior de Xustiza de Galicia de data 23/09/2009, polo que queda do seguinte xeito: O presente acordo pon fin á vía administrativa e, contra este, poderase interpoñer o recurso potestativo de reposición ante o órgano que ditou a presente resolución, dentro do prazo dun mes, contado dende o día seguinte ó da publicación do presente acordo, de conformidade co disposto nos artigos 116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ó da publicación da presente resolución e na forma previda no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998). Ferrol, O alcalde Vicente Luis Irisarri Castro
14/07/2010 | Administración LocalMunicipal
Santiago de Compostela
Servizos Económicos - Intervención
Aprobación definitiva expediente 2010-SUPLE-03

O Pleno da Corporación municipal en sesión celebrada o día 25 de febreiro de 2010 aprobou inicialmente o expediente de modificación orzamentaria por suplemento de crédito 2010-SUPLE-03, dentro do vixente Orzamento municipal de 2010 (2009 prorrogado). En cumprimento do disposto no artigo 177.2 en relación co 169.1 do Texto Refundido da Lei Reguladora de Facendas Locais, expúsose ó público durante un prazo de quince días hábiles nos Servizos Económicos do Concello, na rúa Galeras nº 5, para os efectos de alegacións. Transcorrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177.2, en relación co artigo 169.1 do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo: Santiago de Compostela, 2 de maio de 2010. A CONCELLEIRA DELEGADA DE FACENDA Asdo.: Rosa Fernández Somoza
14/07/2010 | Administración LocalMunicipal
Trazo
Aprobación definitiva do presuposto municipal para o exercicio 2010

Aprobación definitiva presuposto municipal para o 2010 O Presuposto foi aprobado inicialmente polo Pleno en sesión de 11 de maio de 2010 e sometido a exposición pública para reclamacións durante o prazo de quince días, mediante anuncio publicado no BOP número 101, de data 1 de junio pasado, sen que contra o mesmo se presentase alegación algunha segundo certificación expedida pola Secretaria da Corporación. Segundo o disposto no número 3 do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, procedese á publicación do resumo por capítulos do presuposto municipal, así como do cadro de persoal, para a súa entrada en vigor con efectos ó 1 de xaneiro de 2010.1.1. Secretaría-Intervención (1) Grupo A1 – Nivel 30 / Grupo A2 – Nivel 28 2.1. Subescala Xestión (1) Grupo A2 – Nivel 26 2.2. Técnico de Servizos Sociais (Vacante) Grupo A2. Nivel 20.2.3. Administrativo (1) Grupo C1. Nivel 22.2.4. Tesoureiro (1) Grupo C1. Nivel 22.2.5. Auxiliar Administrativo (Vacante) Grupo C2. Nivel 18 2.6. Subescala Subalterna Ordenanza (Vacante) Agrupacións Profesionais. Nivel 13.2.7. Subescala Subalterna Subalterno C. P. I. (Vacante) Agrupacións Profesionais. Nivel 12 3.1. Subescala de servicios especiais. Vixilante Municipal (1) Grupo C2. Nivel 16. Obreiro de Servicios Múltiples (Vacante) Conductor obras e servicios (1) Subalterno C. P. I. (1) Traballador/a Social (1) Animador/a cultural (1) Programas de Cooperación (7 raballadores/as, duración 6 meses) Dotación Servicios Sociais (Educador/a familiar: 1, Auxiliar Admvo.: 1) Dotación Punto Atención Infantil (2 traballadores/as) O que se publica para xeral coñecemento, sinalando que, de conformidade co establecido no artigo 171 da do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, de 28 de decembro, Reguladora das Facendas Locais, contra o acordo de aprobación definitiva, poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende o día da publicación deste anuncio. Trazo, 7 de xullo de 2010. O Alcalde, Asdo. José Dafonte Varela
14/07/2010 | Administración LocalMunicipal
Arteixo
Secretaría Xeral
Información pública

A Xunta de Goberno Local, en sesión ordinaria celebrada o día trinta de xuño de dous mil dez adoptou, entre outros, o seguinte acordo: Primeiro: modificar a Ordenanza número 34 “Prezo público pola prestación de servizos socioculturais, deportivos, recreativos e outros análogos”, quedando redactada do seguinte xeito: 3.2.1. Actividades extraescolares deportivas e educativas nos colexios públicos 3.2.1.1 Unha actividade (dúas horas semanais) 48,28 € 3.2.1.2 Dúas actividades (dúas horas semanais) 60,33 € 3.2.1.3 Tres actividades (dúas horas semanais) 108,61 € 3.2.1.4 Catro actividades (dúas horas semanais) 120,66 € 3.2.1.5 Unha actividade (unha hora semanal) 24,14 € 3.2.1.6 Dúas actividades (unha hora semanal): 30,17 € 3.2.1.7 Tres actividades (unha hora semanal): 54,31 € 3.2.1.8 Catro actividades (unha hora semanal): 60,33 € Segundo: dar conta no seguinte Pleno. Terceiro: publicar o acordo no Boletín Oficial da Provincia, entrando este en vigor ao día seguinte da súa publicación, e para unha maior difusión, no taboleiro de edictos do Concello. O que se publica para xeral coñecemento de todos os interesados. A ALCALDESA-PRESIDENTA Por Delegación, Decreto 1525/07 Asdo.: Rosario Figueiras Icasuriaga
14/07/2010 | Administración LocalMunicipal
Cabanas
Establecemento servizo público PAI “As Viñas” e aprobación provisional regulamento réxime interno

O Pleno da Corporación en sesión realizada o 26 de maio de 2010 acordou: 1º. Aproba-lo expediente tomando en consideración a memoria xustificativa e estudo de viabilidade realizado pola empresa Nordorián, para establecer a prestación do servizo de Punto de Atención a Infancia de As Viñas.2º. Considerar como forma de xestión do servizo público do devandito PAI, a concesión administrativa.3º. Aprobar inicialmente o Regulamento de réxime interno do Punto de Atención a Infancia de As Viñas.4º. Someter o expediente aprobado coa documentación anexa e Regulamento de réxime interno a exposición pública e audiencia aos interesados polo prazo de trinta días para a presentación de reclamacións e suxestións, mediante anuncio a publicar no Boletín Oficial da Provincia e no Taboleiro de anuncios da Casa do Concello.5º.–No caso de que non se presentaren reclamacións ou suxestións no prazo anterior, o acordo adoptado e Regulamento, entenderanse definitivamente aprobados, segundo o establecido no artigo 49 da Lei 7/1985, de 2 de abril. Cabanas, 30 de xuño de 2010. O Alcalde. Asdo. Germán Castrillón Permuy
14/07/2010 | Administración LocalMunicipal
O Pino
Lista de admitidos licencia taxi

En cumprimento do disposto no prego de cláusulas administrativas dase publicidade á lista de participantes no proceso de licitación convocado para adxudicar unha praza de autotaxi no Concello de O Pino. * ALFONSO GARCÍA PENA O Pino, 12 de xullo de 2010 A SECRETARIA - Ana Otero Ferreiro -
14/07/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación do Plan de sendas peonís, primeira fase

ANUNCIO A Exma. Deputación da Coruña, en sesión celebrada o 25 de XUÑO de 2010, aprobou o PLAN DE SENDAS PEONÍS 2010, PRIMEIRA FASE, integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, 7-7-2010. O PRESIDENTE O SECRETARIO Asdo.: Salvador Fernández Moreda Asdo.: José Luis Almau Supervía
14/07/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de apertura de expediente do prezo xusto e alegacións do proxecto de expropiacións para a obtención de terreos DM-6 e ZL-85 Triacastela

En aplicación do disposto no artigo 59 da Lei sobre o réxime xurídico das administracions públicas e do procedemento administrativo común, notifícase por este medio a don Andres Carmelo Oulad Chaib Szymanski e dona Maria Merced Alexis Gutteridge o acordo da xunta de goberno local do Concello de Santiago de Compostela de 09/06/2010 polo que se inicia expediente individual de prezo xusto e modificación de relación de bens e dereitos da seguinte parcela: Parcela 5B. Proxecto de Expropiación para a obtención de terreos para execución de DM-6 e ZL-85 en Triacastela. Termo municipal de Santiago de Compostela. Finca rexistral: 25.932 Titulares rexistrais: don Abubakar Angel Victor Carrillo de Albornoz Capo e dona Yufang Sandra Lourdes Boaca Enright, don Andres Carmelo Oulad Chaib Szymanski e dona Maria Merced Alexis Gutteridge. Valor do solo: 6.941,55 € 5% premio de afección: 347,07 € A. total do valor a expropiar: 7.288,63 € Concédese un prazo quince días para achegar escrito aceptando a cantidade e o remate por MUTUO ACORDO. En caso de desconformidade coa cantidade ofrecida, deberán presentar neste Concello, no prazo de vinte días, a súa folla de aprecio. Santiago de Compostela, 24 de xuño de 2010. O secretario xeral do goberno municipal Asdo.: José Ramón Alonso Fernández
15/07/2010 | Administración LocalMunicipal
Narón
Licenza

Solicitouse da Alcaldía por D. CHIMA DE ANGELIS RACEANU -PROCESOIL S. L.-, licenza municipal para apertura de instalación dun centro de transparencia e tratamento de aceites usados, residuos de hidrocarburos e residuos industriais na parcela U9-Sector IV - Polígono Río do Pozo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 22 de xuño do ano 2010 O SECRETARIO XERAL Asdo.-ALFONSO DE PRADO FERNANDEZ-CANTELI
15/07/2010 | Administración LocalMunicipal
Dumbría
Aprobación definitiva de expediente de modificación de créditos

ANUNCIO Aprobado definitivamente o expediente de suplemento de créditos núm.1/10, en cumprimento do disposto no Real Decreto Legislativo 2/2004, de 5 de marzo, faise público o resumo por capítulos coas modificacións aprobadas, correspondendo a cada un deles ó seguinte: Dumbría, 30 de xuño de 2010. O ALCALDE asdo.- José Manuel Pequeño Castro
15/07/2010 | Administración LocalMunicipal
Bergondo
Secretaría
Subsanación de omisión de documentación complementaria (rectificación do anuncio número 121, publicado no BOP número 121, do 29.6.2010)

Advertido un erro material debido á omisión existente na documentación complementaria na contratación da “prestación do servizo de axuda no fogar do Concello de Bergondo”, consistente en dar cumprimento ó contido do art.104 da Lei 30/2007, do 30 de outubro, de contratos do sector público, e ó art.15 do convenio colectivo para actividades de axuda a domicilio de Galicia, publicado no Diario Oficial de Galicia núm.31, do 16/02/2010. En consecuencia co anterior incorpórase a listaxe de traballadores da empresa Bogar Asistencia, SL, que actualmente presta o servizo de axuda no fogar, e que poderá consultarse dentro da páxina web deste concello no perfil do contratante. Por motivo desta rectificación, procédese a apertura dun novo prazo de presentación de ofertas, que será de quince (15) días naturais, de 9.00 a 14.00 horas (sábados de 9.00 a 13.00 horas), e empezará a contar dende ó día seguinte ó da publicación deste anuncio no BOP. Bergondo, 12 de xullo de 2010. A alcaldesa Alejandra Pérez Máquez
15/07/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento referencia. S19/2010

1. Entidade adxudicadora: Excmo. Concello da Coruña. a) Dependencia que tramita o expediente: Unidade de Subministracións. b) Número de Expediente: S19/2010 2. Obxecto do contrato: Subministración de papel con destino ao departamento de repografía. Prazo de entrega: fixarano os licitadores na súa oferta.3. Tramitación: ordinaria Procedemento: aberto con diversos criterios de adxudicación.4. Orzamento base de licitación: 104.400 € anuais, IVE Incluído 5. Garantía provisional: non se esixe.6. Obtención de documentación: www.coruna.es “Perfil do Contratante”. Información: a) Teléfono: 981 184 219, b) Fax: 981 184 271, c) Correo electrónico suministros@coruna. es 7. Requisitos específicos do contratista: véxase prego de cláusulas administrativas particulares 8. Presentación de proposicións: a) Prazo: ata o 9 de agosto de 2010, ás 13.00 horas b) Documentación que hai que presentar: véxase o prego de cláusulas administrativas particulares. c) Lugar de presentación: Rexistro Xeral de Entrada d) Admisión de variantes: si 9. Apertura das proposicións económicas: Publicarase lugar, data e hora no “Perfil do Contratante” 10) Outras informacións: véxase prego de cláusulas administrativas.11) Gastos de anuncios: a cargo do adxudicatario. A Coruña, a 28 de junio de 2010 O Tte. Alcalde de Contratación Asdo: D. Maximo Vicente Rosella Nuñez Cacho
15/07/2010 | Administración LocalMunicipal
A Pobra do Caramiñal
Edicto referido ó imposto sobre bens inmobles de natureza urbana, rústica e taxas por servizo de recollida de lixo (1º semestre) correspondentes ó exercicio 2010

Aprobándose por resolución da alcaldía con data 24 de xuño de 2010, os padróns de imposto sobre bens inmobles de natureza urbana, imposto sobre bens inmobles de natureza rústica e de taxas por servizo de recolleita de lixo (1° semestre), que rexeran para o Exercicio de 2010, e que se porán ó cobramento desde o 1 de xullo ata o 31 de agosto; quedan expostos ó público polo período de quince días hábiles para o seu exáme e reclamacións. Pobra do Caramiñal, 24 de xuño de 2010. O ALCALDE, Asdo. Isaac Maceiras Rivas
15/07/2010 | Administración LocalMunicipal
Cee
Adxudicación definitiva do subministro de instalación da rede inalámbrica de banda ancha para diversas zonas rurais no concello

ANUNCIO A Xunta de Goberno Local do Concello de Cee, na sesión extraordinaria realizada o 30 de xuño de 2010, acordou adxudicar definitivamente o contrato do subministro de “INSTALACIÓN DE REDE INALÁMBRICA DE BANDA ANCHA PARA DIVERSAS ZONAS RURAIS NO CONCELLO” a favor da empresa NEXTIRAONE ESPAÑA, S. L., con CIF B-82761933, polo prezo de 171.842,93 € + 27.494,86 € de IVE, o que fai un importe total de 199.337,79 € (IVE INCLUÍDO). Cun prazo de execución de 2 MESES, e de acordo coa documentación técnica e co compromiso de persoal a xornada completa afecto á obra presentados. O que se fai público en cumprimento do disposto no artigo 138 da Lei 30/2007, de 30 de outubro, de contratos do sector público. Cee, 7 de xullo de 2010. O ALCALDE Ramón Vigo Sambade
15/07/2010 | Administración LocalMunicipal
Ames
Contratación de servizo

ANUNCIO 1.–Entidade adxudicataria. a) Organismo: Concello de Ames. b) Dependencia que tramita o expediente: servizo de contratación.2.–Obxecto do contrato. a) É a contratación do servizo de monitoraxe na rede de comedores escolares do Concello de Ames. b) División por lotes e número: non. c) Lugar de execución: Varios lugares do Concello de Ames. d) Prazo de execución: comezará cando o curso escolar (2010-2011) e terá unha duración inicial de dous cursos escolares (2010-2011, 2011-2012), prorrogables expresamente por períodos dun curso escolar, ata o máximo de catro cursos escolares (incluído período inicial de prórrogas). 3.–Tramitación, procedemento e forma de adxudicación. a) Tramitación: urxente. b) Procedemento: aberto. c) Forma: varios criterios de adxudicación.4.–Orzamento base de licitación. – Prezo unitario monitor/hora: máximo 12,93 euros, máis IVE – Prezo unitario coordinador monitores/hora: 15,65 euros, máis IVE 5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: praza do Concello, s/n - Bertamiráns c) Localidade e código postal: Ames (A Coruña) 15220 d) Teléfono 981 883002 e) Telefax 981883925 f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no Rexistro Xeral do Concello de Ames, ata as 14.00 horas no prazo de 8 días naturais, contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: a sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames 2. Domicilio: praza do Concello, s/n - Bertamiráns 3. Localidade e código postal: Ames (A Coruña) 15220 c) Admisión de variantes (concurso): non se admiten.8.–Apertura das ofertas. a) Entidade: Concello b) Domicilio: praza do Concello, s/n - Bertamiráns c) Localidade: Ames. d) Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gastos de anuncios. Importe máximo: 1.000 € 10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames, 8 de xullo de 2010. O alcalde Carlos A. Fernández Castro
15/07/2010 | Administración LocalMunicipal
Cerdido
Padróns fiscais de auga e lixo

ANUNCIO O Concello de Cerdido anuncia a exposición ó público do padrón fiscal da taxa polo servizo de abastecemento de auga e do padrón fiscal da taxa polo servizo de recollida de lixo, coa finalidade de que as persoas e entidades interesadas poidan presenta-las reclamacións que xulguen oportunas no prazo de trinta días dende a publicación deste anuncio no Boletín Oficial da Provincia. A lista de contribuíntes está a disposición do público nas oficinas municipais. Cerdido, 12 de xullo de 2010. A alcaldesa Asdo.: Ana Rodríguez Montero
15/07/2010 | Administración LocalMunicipal
Fisterra
Contrato administrativo

A Xunta de Goberno Local en sesión celebrada o dia 25 de xuño de 2010 adoptou acordo de adxudicar provisionalmente o seguinte contrato de obra incluida no Plan Provincial de Cooperación cos Concellos anualidade 2008/2011 Excma deputación Provincial: Todo iso os efectos do previsto no Artigo 135 da Lei 7/2007 de 30 de Outubro de Contratos do Sector Público. Fisterra, 7 de xullo de 2010 O alcalde José Manuel Traba Fernández.-
15/07/2010 | Administración LocalMunicipal
Val do Dubra
Aprobación do padrón fiscal

ANUNCIO Aprobado pola Xunta de Goberno Local, en data 8 de xullo de 2010, o padrón de contribuíntes da taxa por recollida do lixo correspondente ó exercicio 2010, exponse ó público polo prazo de un mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra o devandito padrón. Val do Dubra, 8 de xullo de 2010. O alcalde en func. Mercedes Noemi Renales Aldaba (Delegacion do 28.06.2010. BOP do 05.07.2010)
15/07/2010 | Administración LocalMunicipal
O Pino
Exposición pública de expediente de apertura

Expediente de apertura de restaurante Téndose solicitado nesta Alcaldía por MARCOS CARRIL CARRILLO, en representación de DROMIC PASSION SL, licencia de apertura de restaurante e café-bar na Avda. Lugo, n.º 21-baixo, Pedrouzo-Arca, deste termo municipal, cumprindo o disposto na lexislación de espectáculos públicos e actividades recreativas, sométese a información pública por espazo de dez días hábiles a fin de que durante dito prazo poda examinarse o expediente na Secretaría do Concello polas persoas que dalgún xeito se consideren afectadas pola actividade que se pretende instalar e podan formular as alegacións oportunas. O Pino, 8 de xullo de 2010. A SECRETARIA Ana Otero Ferreiro
15/07/2010 | Administración LocalMunicipal
Brión
Padrón do lixo 2010

EDICTO Neste Concello estase tramitando procedemento de confección do padrón do lixo do ano 2010 en todo o referente a altas, baixas, recibos pendentes, cambios de titularidade, etc., notificando ós interesados todas aquelas modificacións que lles puideran afectar os efectos de que presenten reclamación si así o estiman oportuno. Intentada a notificicación ós interesados nos seus domicilios fiscais, a notificación non se puido efectuar ós seguintes interesados: Isabel Candida Neamu Denguir, DNI XXXXXXXXX Kamrul Escalas Magouh, DNI XXXXXXXXX Synnove Miracle Brocos y otros, DNI XXXXXXXXX Gustavo Javier Pinalla Dehaira y otros, DNI XXXXXXXXX Antobeco Inversiones Inmobiliarias, S. L. CIF B-70014782 Barbazan Nerea Isabel Sancha Sanchez de Enciso, DNI XXXXXXXXX Mathis Llobat Harrus, DNI XXXXXXXXX Blanco Suárez José M., DNI XXXXXXXXX Lorenzo Alberto Radulova Adeler, DNI XXXXXXXXX Emma Lucia Podio De Lira, DNI XXXXXXXXX Nazarena Murtula Botezan, DNI XXXXXXXXX Darriba Hector Ruben Bringola Zarandona, DNI XXXXXXXXX Ana Maria Nieves Callisaya Agrisuelas, DNI XXXXXXXXX García Méndez Lucía Isabel, DNI XXXXXXXXX Jesus Cristobal Wolfe Lodi, DNI XXXXXXXXX Irina Cristina Guiance Risco, DNI XXXXXXXXX Tolentino Iovine Metzger, DNI XXXXXXXXX Inverdomus S. L., CIF B-70020565 Ines Amparo Longley Pasternak, DNI XXXXXXXXX Jiancheng Cambeses Maillard, DNI XXXXXXXXX Nilda Beatriz El Bouzekraoui Floria, DNI XXXXXXXXX William Armando Nani Torrabadella, DNI XXXXXXXXX Lucia Rosa Marhuenda Agradano, DNI XXXXXXXXX Esther Useros Simonetta, DNI XXXXXXXXX Issaka Marinello Rodrigues da Silva, DNI XXXXXXXXX Shirley Ann Maria Saliente Paulista Chakur, DNI XXXXXXXXX Vidal Andrés Alfredo, DNI XXXXXXXXX Polo que se procede de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de que no prazo de 10 días, contados dende o seguinte a súa publicación, os interesados no procedemento comparezcan nas oficinas municipais do Concello de Brión, sitas na Carballeira de Santa Minia, n.º 2, 15865 Brión ós efectos do coñecemento íntegro do expediente e manifesten o que estime oportuno na defensa dos seus dereitos. Brión, 9 de xullo de 2010. O alcalde D. José Luís García García
15/07/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da modificación puntual do proxecto de urbanización do solo urbanizable non programado número 25 (SUNP-25). Roxos

A Xunta de Goberno Local, na sesión que tivo lugar o 22 de xuño de 2010, adoptou o seguinte acordo: a) Aprobar inicialmente a Modificación do proxecto de urbanización do SUNP-25 (Roxos), presentada pola Xunta de Compensación con data 15 de xuño de 2010. b) En aplicación do procedemento regulado polo artigo 110.4 da LOUG, o proxecto inicialmente aprobado someterase a información pública durante o prazo de vinte días, con citación persoal dos propietarios dos terreos afectados, e anuncios que para o efecto se publicarán no Boletín Oficial da Provincia e nun xornal dos de maior circulación na mesma. De conformidade co disposto no artigo 110.4 da Lei 9/2002, do 30 de decembro, de ordenación urbanística e protección do medio rural de Galicia, o expediente sométese a información pública mediante publicación de anuncios no Boletín Oficial da Provincia e nun dos xornais de maior circulación da provincia. Durante o prazo de vinte días, contado desde o día seguinte ó da publicación deste anuncio no Boletín Oficial da Provincia, os interesados poderán consultar o expediente na Sección de Planeamento e Xestión e formular por escrito as alegacións que xulguen oportunas. Santiago de Compostela, 30 de xuño de 2010 O alcalde Asdo: Xosé A. Sánchez Bugallo
15/07/2010 | Administración LocalMunicipal
Aranga
Secretaría - Intervención
Convocatoria pública para elección de xuíz de paz substituto do Xulgado de Paz de Aranga

EDICTO O Concello de Aranga anuncia a convocatoria pública para cubrir a praza do xuíz de paz substituto deste Xulgado de Paz. Os aspirantes poderán presentar as súas solicitudes no prazo de quince días hábiles, que se contarán desde a publicación deste edicto no Boletín Oficial da Provincia, acompañadas da seguinte documentación: – Certificado de nacemento ou fotocopia autentificada do DNI. – Certificación expedida polo Rexistro Central de Penados e Rebeldes e a declaración complementaria a que se refire o artigo 2.1 da Lei 68/1980, relativa a non estar inculpado nin procesado. – Xustificación de méritos que se aleguen. O expediente completo poderá ser examinado polos aspirantes que o desexen na Secretaría deste Concello. Aranga, 8 de xullo de 2010. O ALCALDE Asdo. Manuel Brañas Abad
15/07/2010 | Administración LocalMunicipal
Arzúa
Aprobación inicial da Ordenanza xeral sobre tráfico, circulación de vehículos a motor e seguridade viaria

ANUNCIO O Pleno do Concello, na sesión celebrada o día 30 de xuño de 2010, adoptou os acordos de: a) Derogar a ordenanza xeral municipal sobre tráfico, circulación de vehículos a motor e seguridade viaria, que fora aprobada inicialmente na sesión plenariado día 29 de decembro de 2009, cuxo acordo quedou elevado a definitivo ao non presentarse reclamación ou suxerencia algunha durante o período de información pública, polo que se publicou aquel acordo e o texto íntegro da ordenanza agora modificada no Boletín Oficial da Provincia n.º 71, de 19 de abril de 2010. b) Aprobar inicialmente unha nova ordenanza xeral sobre tráfico, circulación de vehículos a motor e seguridade viaria, como consecuencia das modificacións que procede facer para adaptala a Lei 18/2009 de 23 de novembro, de Tráfico. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia e no taboleiro de editos da Casa do Concello, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49 b), da Lei 7/1985 de 2 de abril, Reguladora das Bases de Réxime Local. Facendo saber que no caso de que non se presente ningunha reclamación ou suxerencia, entenderase definitivamente adoptado: tanto o acordo de aprobación provisional da aprobación da referida ordenanza como o acordo de derogación da anterior. En Arzúa, a 2 de xullo de 2010. O ALCALDE Asdo.: Xaquín García Couso
15/07/2010 | Administración LocalMunicipal
Val do Dubra
Cédula de notificación

A Xunta de Goberno Local, na sesión do día 30/06/2010, acordou declarar o estado de ruína legal do inmoble situado na finca núm.29 do polígono 57 e referencia catastral 15089A057000290000BO, do lugar de Paramos, propiedade dos herdeiros de Domíngo Fernández e Genoveva Botana e, conforme á información catastral, de Eduard Cristian Sobai Basagañas. Ao non poderse realizar a notificación persoal do dito acordo, mediante esta cédula, e ao abeiro do artigo 59.5 da Lei 30/1992, de réxime xurídico das administracións públicas e do procedemento administrativo común, notifícase este aos interesados. Tendo en conta que, en atención ao previsto no artigo 61 daquela lei, o acto non se publica na súa integridade, faise saber aos interesados que o texto íntegro da resolución que se notifica está á súa disposición na Secretaría Xeral do Concello (Casa do Concello - rúa Arcai, 41 - Bembibre). Contra este acordo que pon fin á vía administrativa o interesado poderá interpor recurso contencioso-administrativo ante o Xulgado do Contencioso-Administrativo da Coruña competente no prazo de dous meses, a contar dende o día seguinte a aquel en que se practique a notificación. Se ben, previamente caber interpor con carácter potestativo recurso de reposición ante o propio órgano que ditou o acto ou acordo no prazo de un mes. Expídese a presente cédula co fin de que lle sirva de notificación aos interesados conforme ao artigo 59.5 da Lei 30/1992, do 26 de novembro. Val do Dubra, 8 de xullo de 2010. O alcalde en funcións Abdel Majid Lopez de Prado Garcia Solis (Delegación do 28/06/2010 PP: 05/07/2010
15/07/2010 | Administración LocalMunicipal
Carballo
Anuncio de corrección de erros na aprobación definitiva da relación de postos de traballo (RPT) do Padroado Deportivo Municipal do Concello de Carballo (A Coruña)

No BOP nº 113 do 17 de xuño de 2010, foi publicada a aprobación definitiva da RPT, que foi aprobada por este concello en sesión plenaria do 29 de marzo de 2010. Foi detectado un erro no acordo mencionado no anezo IV así como no BOP de aprobación definitiva, que foi rectificado na sesión do Pleno do Concello de Carballo de 28 de xuño de 2010. Polo tanto, procédese á publicación da corrección de erros do acordo de pleno de 29/03/2010 de aprobación da RPT do Padroado Deportivo Municipal, coa rectificación acordada polo pleno municipal en sesión do 28 de xuño de 2010, segundo o seguinte detalle: Carballo, 7 de xullo de 2010 O Alcalde D. Evencio Ferrero Rodríguez
15/07/2010 | Administración LocalMunicipal
Carnota
Padrón auga-sumidoiros 2 T 2010

Exposición pública do Padrón das taxas pola prestacion dos servizos de subministración de auga, rede de sumidoiros e depuración de augas residuais. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e rede de sumidoiros e depuración de augas residuais, correspondente ao 2º trimestre de 2010, o citado Padrón estará a disposición do publico durante 15 días habiles dende a publicación do presente anuncio no BOP nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 02 de agosto de 2010 ó 04 de outubro de 2010 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 7 de Xullo de 2010 O SR. ALCALDE Asdo./ José Domingo Oreiro Rodriguez